**Ministru kabineta noteikumu projekta**

**“Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks  (500 zīmes bez atstarpēm) | Ministru kabineta noteikumu projekts “Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi”(turpmāk – noteikumu projekts) izstrādāts ar mērķi, lai,  ņemot vērā jauno pieeju izglītības procesa organizēšanai (skolu tīkla optimizācija un pāreja uz kompetenču pieejā balstīto vispārējās izglītības saturu), pārskatītu izglītojamo uzņemšanas, atskaitīšanas un pārcelšanas prasības vispārējās izglītības iestādēs. Noteikumu projekts stāsies spēkā nākamajā dienā pēc publicēšanas oficiālajā izdevumā “Latvijas Vēstnesis”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts pēc Izglītības un zinātnes ministrijas (turpmāk – ministrija) iniciatīvas, pamatojoties uz Vispārējās izglītības likuma 4. panta 18. punktu, 26. panta otro daļu un 52. pantu. Noteikumu projekts izstrādāts, pamatojoties uz rīcībpolitikas plānošanas dokumenta “Valdības rīcības plāns Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” (apstiprināts ar Ministru kabineta 2019. gada 7. maija rīkojumu Nr. 210 “Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai”) rīcības jomas “Izglītība” 120. uzdevuma 120.1. pasākuma “Veicināt kvalitatīvas izglītības pieejamību un vispārējās izglītības iestāžu tīkla attīstību, pilnveidojot normatīvo regulējumu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā esošie Ministru kabineta 2015. gada 13. oktobra noteikumi Nr.591 “Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi” (turpmāk – noteikumi Nr. 591) nosaka noteiktās prasības attiecībā uz izglītojamo uzņemšanu, pārcelšanu un atskaitīšanu izglītības iestādēm, kas īsteno vispārējās izglītības programmas, tajā skaitā speciālās izglītības iestādēm un speciālās pirmsskolas izglītības grupām (turpmāk – izglītības iestāde). Ar noteikumu projekta stāšanos spēkā projekts paredz atzīt par spēku zaudējušiem noteikumus Nr. 591.  Jautājumā par uzņemšanas prasībām vidējās izglītības programmās ministrija 2019. gadā ir nosūtījusi republikas pilsētu un novadu izglītības pārvaldēm un izglītības speciālistiem lūgumu sniegt priekšlikumus par konkrētiem kritērijiem izglītojamo uzņemšanai vispārējās vidējās izglītības programmā. Saņemtie priekšlikumi ir ņemti vērā, iekļaujot noteikumu projektā.  Noteikumu projektā ietverti vairāki nosacījumi, kas attiecas uz Diasporas likumā noteikto. Tādējādi, pamatojoties uz Diasporas likuma 15. panta otrās daļas 1. punktu, kas nosaka diasporas locekļiem iespēju pirms remigrācijas savlaicīgi reģistrēt savus bērnus Latvijas vispārējās izglītības iestādēs, kā arī speciālajās pirmsskolas izglītības grupās**,** noteikumu projekts paredz, ka, piesakot izglītojamo izglītības programmā, jānorāda izglītojamā papildu adrese Latvijā. Valsts izglītības informācijas sistēmas dati liecina, ka 2019./2020. mācību gadā vispārējās izglītības programmas ir apguvis 101 remigrants, tajā skaitā 16 bērni ir apguvuši pirmsskolas izglītības programmu un 85 izglītojamie – vispārējās izglītības programmu.  Noteikumu projektā ir ietverta norma, ka, piesakot izglītojamo izglītības programmā, norādāms vecāka diplomātiskās pases numurs ārvalsts diplomāta bērnam. Tas ir saistīts ar Ministru kabineta 2020. gada 28. maija noteikumos Nr.329 “Grozījumi Ministru kabineta 2019. gada 25. jūnija noteikumos Nr. 276 "[Valsts izglītības informācijas sistēmas noteikumi](https://likumi.lv/ta/id/307796-valsts-izglitibas-informacijas-sistemas-noteikumi)"” un Ministru kabineta 2016. gada 5. jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” noteikto un dod tiesības izglītojamajam pretendēt uz atbalsta pasākumiem imigrējošo izglītojamo atbalstam. Šis nosacījums vienlaikus ir skatāms kopā ar noteikumu projektāapvienotiem noteikumu Nr. 591 diviem atsevišķiem regulējumiem, kas turpmāk paredz vienādus nosacījumus remigrantiem - izglītojamiem, kuri iepriekš ir mācījušies Latvijā, vai citas valsts izglītojamiem, kuri iepriekš nav ieguvuši izglītību Latvijā, kā arī pievienots jauns nosacījums atšķirībā no noteikumos Nr.591 noteiktā un pamatojoties uz Starptautisko skolu likumā noteikto, ka atbalsta pasākumi nepieciešami arī izglītojamiem, kuri iepriekš ir apguvuši starptautiskās izglītības programmas daļu Latvijā, bet vēlas izglītības programmas apguvi turpināt pamatizglītības vai vispārējās vidējās izglītības programmā. Turpmāk plānots noteikt, ka atbalsts valsts valodas apguvei visiem izglītojamajiem sniedzams no viena līdz divu mācību gadu laikā. Vienlaikus, lai diagnosticētu izglītojamā mācīšanās vajadzības un plānotu turpmāko mācīšanās procesu, ar vadītāja rīkojumu izglītības iestādē tiek izveidota izglītojamā mācību sniegumu vērtēšanas komisija. Lai izglītības iestāde uzņemtu izglītojamo, kurš izglītību ieguvis ārzemēs, nepieciešams Izglītības un zinātnes ministrijas lēmums, pamatojoties uz Izglītības likuma 11 ¹ panta ceturtās daļas 4.punktā noteikto.  Vienlaikus, pamatojoties uz Ministru kabineta 2018. gada 27. novembra noteikumos Nr. 747  “Noteikumi par valsts pamatizglītības standartu un pamatizglītības programmu paraugiem” noteikto un Ministru kabineta 2019. gada 3. septembra noteikumos Nr. 416 “Noteikumi par valsts vispārējās vidējās izglītības standartu un vispārējās vidējās izglītības programmu paraugiem” noteikto, noteikumu projekts nosaka, ka, piesakot izglītojamo izglītības programmā, norādāms gan izglītības programmas nosaukums un kods, kā arī izvēlētie mācību priekšmeti (kursi) vispārējās vidējās izglītības programmā.  Noteikumu projektā iekļauta norma, ka izglītojamo uzņem vienas izglītības iestādes īstenotā vienā izglītības programmā, izņēmumu attiecinot uz starptautiskā bakalaurāta programmas īstenošanu. Atbilstoši Izglītības likuma 47.2 pantā noteiktajam izglītības iestāde starptautiskā bakalaurāta programmas īsteno vienlaikus ar vispārējās izglītības programmām. Kā liecina Valsts izglītības informācijas sistēmā pieejamā informācija, Rīgas Valsts 1.ģimnāzija līdzās vispārējās vidējās izglītības programmai īsteno arī akreditētu starptautiskā bakalaurāta programmu, kā arī Rīgas Valsts 2.ģimnāzija līdzās pamatizglītības programmai īsteno arī akreditētu starptautiskā bakalaurāta programmu. Šis nosacījums neattiecas uz Starptautisko skolu likumā noteikto starptautisko izglītības programmu īstenošanas kārtību.  Noteikumu projektā ir iekļauts nosacījums, ka izglītojamā uzņemšanu vispārējās vidējās izglītības programmā izglītības iestāde ir tiesīga organizēt saskaņā ar tās izstrādātu un ar izglītības iestādes dibinātāju saskaņotu kārtību un uzņemšanas kritērijiem, ņemot vērā līdzīgu kārtību, kāda noteikta Vispārējās izglītības likuma 31.panta otrajā daļā attiecībā uz izglītojamā uzņemšanu valsts ģimnāzijā.  Attiecībā uz mācību saturu, ko izglītojamais var apgūt ģimenē pamatizglītības pirmā posma izglītības programmas daļā, noteikumu projektā līdzās noteiktajai kārtībai, kādā pedagogi novērtē izglītojamā mācību sniegumu mācību gada laikā, plānots ieviest nosacījumu, ka vecāki ir tiesīgi iepazīties ar aktuālo attiecīgās pamatizglītības programmas mācību priekšmetu un stundu plānu un izglītības iestāde nodrošina iespēju vecākam ne retāk kā reizi mēnesī saņemt mācību priekšmeta pedagoga konsultāciju. Šīs izmaiņas saistāmas ar pāreju uz kompetenču pieejā balstīto vispārējās izglītības saturu, kas nosaka mācību sniegumu vērtēšanas kārtību no 1. līdz 3. klasei un no 4. līdz 9. klasei, un ar jaunā kompetencēs balstītā mācību satura ieviešanu 2020. gada 1. septembrīattiecībā uz vispārējās izglītības programmu īstenošanu 1., 4., 7. un 10. klasē. Valsts izglītības informācijas sistēmas dati liecina, ka izglītojamo skaits, kuri izglītību iegūst ģimenē 2020./2021. mācību gadā ir 209 izglītojamie; 2019./2020. mācību gadā - 180 izglītojamie; 2018./2019. mācību gadā izglītību ģimenē ieguva 88 izglītojamie.  Noteikumu projektā ietverts nosacījums, ka, lai izglītības programmā uzņemtu izglītojamo, tajā skaitā ieslodzīto, kuram nav iepriekš iegūtās izglītības apliecinoša dokumenta vai dokumenta, kas apliecina daļēju izglītības ieguvi, un izglītības dokumenti nav pieejami Latvijas Valsts arhīvā, ar izglītības iestādes vadītāja rīkojumu izveido izglītojamā mācību snieguma vērtēšanas komisiju. 2019./2020. mācību gadā apcietināto izglītības ieguves iespējas īstenoja Tieslietu ministrijas pakļautībā esošā Cēsu audzināšanas iestāde nepilngadīgajiem – Cēsu 2. vakara (maiņu) vidusskola, kā arī Daugavpils 17. vidusskola, Jēkabpils 2. vidusskola, Jelgavas Amatu vidusskola, Liepājas 8. vidusskola, Rīgas 14. vidusskola, Rīgas Reinholda Šmēlinga vidusskola un Valmieras 2. vidusskola. Vienlaikus noteikts, ka, īstenojot izglītības programmu ieslodzījuma vietā, tiek nodrošināts, ka klasē ir ne vairāk kā desmit izglītojamie.  2020.gada 1.septembrī stājās spēkā Vispārējās izglītības likuma 51. panta piektajā daļā noteiktais, ka speciālās izglītības iestāde īsteno speciālās pamatizglītības programmas izglītojamiem ar garīgās veselības traucējumiem, garīgās attīstības traucējumiem, smagiem garīgās attīstības traucējumiem vai ar vairākiem smagiem attīstības traucējumiem. Speciālās izglītības iestāde papildus ir tiesīga īstenot speciālās pirmsskolas izglītības, speciālās pamatizglītības un vidējās speciālās izglītības programmas izglītojamiem ar redzes vai dzirdes traucējumiem, bet speciālās pirmsskolas izglītības programmas - izglītojamiem ar jauktiem attīstības traucējumiem, garīgās veselības traucējumiem, garīgās attīstības traucējumiem, smagiem garīgās attīstības traucējumiem vai ar vairākiem smagiem attīstības traucējumiem. Vispārējās izglītības likuma 53. panta pirmā daļa nosaka, ka izglītojamos ar speciālām vajadzībām var uzņemt vispārējās izglītības programmās. 2020. gada 1. septembrī stājās spēkā Ministru kabineta 2019. gada 19. novembra noteikumi Nr. 556 “Prasības vispārējās izglītības iestādēm, lai to īstenotajās izglītības programmās uzņemtu izglītojamos ar speciālām vajadzībām”. Tādējādi noteikumu projektā ir aktualizēti papildinājumi attiecībā uz speciālo izglītības programmu īstenošanu. Tādējādi, piesakot izglītojamo izglītības programmā, vecāks, pilngadīgs izglītojamais vai atbildīgā amatpersona iesniedz izglītības iestādes vadītājam adresētu iesniegumu, pievienojot, ja attiecināms pedagoģiski medicīniskās komisijas, izglītības vai klīniskā psihologa, logopēda, skolotāja logopēda vai speciālā pedagoga atzinumu par izglītības programmas apguvē nepieciešamajiem atbalsta pasākumiem.  Uzņemot izglītojamo ar speciālajām vajadzībām izglītības iestādes klasē vispārējās izglītības programmas apguvei, ir noteikts izglītojamo ar speciālajām vajadzībām maksimālais skaits klasē – ne vairāk kā 20 izglītojamie, vienā klasē integrējot kopumā ne vairāk kā četrus izglītojamos ar speciālām vajadzībām. Vienlaikus noteikts, ka izglītības iestāde nodrošina, ka, uzņemot izglītojamo izglītības iestādes speciālās izglītības klasē speciālās izglītības programmas apguvei, var apvienot ne vairāk kā divu dažādu klašu izglītojamos ar ne vairāk kā diviem traucējumu veidiem, izņemot speciālās pamatizglītības programmu izglītojamajiem ar garīgās attīstības traucējumiem un speciālās pamatizglītības programmu smagiem garīgās attīstības traucējumiem vai vairākiem smagiem attīstības traucējumiem.  Noteikumu projektā ir iekļauta norma, ka vispārējās izglītības iestāde, īstenojot vispārējās pamatizglītības programmu, var apvienot ne vairāk kā divas klases secīgi, izņemot 7. – 9. klasi. Tas saistīts ar izglītojamam plānoto sasniedzamo rezultātu sasniegšanu, beidzot 3. un 6. klasi, kā arī, lai novērtētu un dokumentētu, kā izglītojamais apguvis noteiktos sasniedzamos rezultātus izglītības pakāpes noslēgumā, pamatojoties uz Ministru kabineta 2018. gada 27. novembra noteikumos Nr. 747  “Noteikumi par valsts pamatizglītības standartu un pamatizglītības programmu paraugiem” noteikto. Noteikumu projektā plānotais ierobežojums ir nepieciešams, lai nepieļautu situācijas, ka izglītības iestādes finanšu resursu ekonomijas nolūkā, nenodrošinot izglītojamo intereses, ir apvienojušas vairāku klašu izglītojamos dažādos izglītības posmos, kas kopumā apgrūtina izglītības satura īstenošanu un apguvi.  Vienlaikus noteikuma projektā tiek iekļauts nosacījums attiecībā uz dienesta viesnīcas pakalpojumu izmantošanu. Ja izglītības iestāde nodrošina dienesta viesnīcu pakalpojumus izglītības programmas īstenošanas laikā vai nodrošina internāta pakalpojumus pilnu diennakti, tiek izdots vadītāja rīkojums par izglītojamo uzturēšanos tajā.  Noteikumu projektā ir ietverts nosacījums, ka persona, kura iepriekš ir ieguvusi pamata vai vidējo izglītību, ir tiesīga eksterņa statusā uzlabot iepriekš pamatizglītības vai vispārējās vidējās izglītības mācību priekšmetā (kursā) iegūto vērtējumu. Šāda nosacījuma ieviešana ļautu personām, kuras jau ir ieguvušas vidējo izglītību, uzlabot sniegumu kādā no mācību priekšmetiem, lai tādā gadījumā rastu iespējas augstākās izglītības ieguvei. Praksē ir izveidojušās situācijas, kurās faktiski tiek nepamatoti ierobežotas personas tiesības iegūt augstāko izglītību, jo augstākās izglītības iestādes uzņemšanas noteikumos ietvērušas nosacījumu par nepieciešamo minimālo vērtējumu konkrētajā mācību priekšmetā, taču persona vidējo izglītību ieguvusi laikā, kad atestātus par vispārējo vidējo izglītību izsniedza arī ar nepietiekamu vērtējumu, savukārt noteikumi Nr.591 nepieļauj iespēju personai nedz uzlabot sniegumu konkrētajā mācību priekšmetā, nedz saņemt par to apliecinājumu. Pēc Valsts izglītības informācijas sistēmas datiem 2019./2020. mācību gadā izglītību eksterņa statusā ieguva 36 izglītojamie, no tiem: 13 – pamatizglītības programmā, 22 - vidējās izglītības programmā un viens izglītojamais profesionālās izglītības programmā.  Noteikumu projektā tiek norādīta kārtība, kādā izglītības iestāde ir tiesīga atskaitīt izglītojamo, ja tas pārgājis mācīties uz citu izglītības iestādi, nosakot pienākumu izglītības iestādei trīs darbdienu laikā no informācijas saņemšanas brīža Valsts izglītības informācijas sistēmā atskaitīt izglītojamo, kā arī 10 darbdienu laikā nosūtīt bērnamedicīnisko karti (veidlapa Nr. 026/u), stājoties speciālās pirmsskolas izglītības grupā, 1. – 12. klasē vai izrakstu no stacionārā/ambulatorā pacienta medicīniskās kartes (veidlapa Nr. 027/u) pilngadīgam izglītojamam.  Noteikumu projektā noteikta kārtība, kādā 1. – 3. klases izglītojamo pārceļ vispārējās izglītības programmas nākamajā klasē, proti, ja 1. – 3. klases izglītojamais visos mācību priekšmetos (izņemot mācību priekšmetus, no kuriem izglītojamais ir atbrīvots) ir saņēmis vērtējumus mācību gada noslēgumā, kas izteikti apguves līmeņos atbilstoši plānotajam sasniedzamajam rezultātam, izņemot gadījumu, ja pēc pedagoģiskās padomes ieteikuma izglītojamam ir noteikti papildu mācību pasākumi un pēc pēcpārbaudījumu norises rezultātiem ir saņemts pedagoģiskās padomes ieteikums par izglītojamā atstāšanu uz otru gadu tajā pašā klasē. Šo nosacījumu piemēro attiecībā uz 2. klases izglītojamo - ar 2021. gada 1. septembri attiecībā uz 3. klases izglītojamo ar 2022. gada 1. septembri. Līdz minētajiem datumiem 2. un 3. klases izglītojamo pārceļ vispārējās izglītības programmas nākamajā klasē, ja izglītojamais visos mācību priekšmetos (izņemot mācību priekšmetus, no kuriem izglītojamais ir atbrīvots) ir saņēmis gada vērtējumu, kas nav zemāks par četrām ballēm, vai attiecīgi aprakstošo vērtējumu normatīvajā aktā par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem, kas bija spēkā līdz 2020. gada 31. augustam, noteiktajos mācību priekšmetos.  Noteikumu projektā noteikta kārtība, kādā 4. – 8. klases izglītojamo pārceļ vispārējās izglītības programmas nākamajā klasē, proti, ja izglītojamais visos mācību priekšmetos (izņemot mācību priekšmetus, no kuriem izglītojamais ir atbrīvots) ir saņēmis vērtējumu mācību gada noslēgumā, kas nav zemāks par četrām ballēm, vai ir saņēmis ne vairāk kā vienu papildu mācību pasākuma pēcpārbaudījuma vērtējumu, kas ir zemāks par četrām ballēm.  10. – 11. klases izglītojamo pārceļ vidējās izglītības programmas nākamajā klasē, ja izglītojamais visos mācību priekšmetos (kursos) (izņemot mācību priekšmetus (kursus), no kuriem izglītojamais ir atbrīvots) mācību gada noslēgumā ir saņēmis vērtējumu, kas nav zemāks par četrām ballēm.  Noteikumu projektā noteikts, ka izglītojamo, kurš apgūst speciālās izglītības programmu ar garīgās attīstības traucējumiem vai apgūst speciālās izglītības programmu ar smagiem garīgās attīstības traucējumiem vai vairākiem smagiem attīstības traucējumiem, nākamajā klasē pārceļ bez nosacījumiem.  Noteikumu projekts nosaka, ka izglītojamo vispārējās pamatizglītības programmā1.– 8.klasē ir tiesības atstāt uz otru mācību gadu tajā pašā klasē vienu reizi. Tā kā noteikumos Nr. 591 noteiktais regulējums attiecībā uz 9.klases izglītojamā atkārtotām mācību iespējām bija vispārīgs, noteikumu projektā tas ticis konkretizēts, t.i., ja izglītojamais pēc 9. klases beigšanas ir saņēmis liecību, tad, mācoties atkārtoti, nepieciešams apgūt visus izglītības programmas mācību priekšmetu un stundu plānā noteiktos mācību priekšmetus, vai arī, ja izglītojamais ir pilngadīgs, uzlabot iepriekš vispārējās pamatizglītības mācību priekšmetā iegūto vērtējumu eksterņa statusā. Atkārtoti apgūtajos mācību priekšmetos iegūtie vērtējumi ir uzskatāmi par mācību priekšmetu mācību gada noslēguma vērtējumiem. Izvērtējot atkārtotas izglītības ieguves iespējas 9.klasē, tika secināts, ka daļa izglītojamo apgūst tikai to mācību priekšmetu/ priekšmetus, kura vērtējums vienā un vairākos mācību priekšmetos neatbilst mācību priekšmeta standartā noteiktajiem sasniedzamajiem rezultātiem vai gada vērtējums ir zemāks par četrām ballēm, vai gada vērtējums nav saņemts. Tādējādi, lai 9.klases izglītojamajam, kurš mācās atkārtoti, būtu iespējams uzlabot vērtējumus iepriekš apgūtos mācību priekšmetos, precizēta norma, ka 9.klases izglītojamam, mācoties atkārtoti, nepieciešams apgūt visus izglītības programmas mācību priekšmetu un stundu plānā noteiktos mācību priekšmetus. Izglītojamā atkārtoti apgūtajos mācību priekšmetos iegūtie vērtējumi ir uzskatāmi par mācību priekšmetu mācību gada noslēguma vērtējumiem. Šāds ieteikums tika saņemts arī no republikas pilsētu un novadu izglītības pārvaldēm un izglītības speciālistiem.  Attiecībā uz noteikumu projektā paredzēto normu par iespējām apstrīdēt izglītojamā mācību snieguma vērtējumus mācību priekšmetā (kursā) gadā vai pēcpārbaudījumos un vienošanās ar attiecīgā mācību priekšmeta (kursa) pedagogu nav panākta, vecākam, pilngadīgam izglītojamam vai atbildīgajai amatpersonai ir tiesības divu nedēļu laikā pēc attiecīgā vērtējuma paziņošanas iesniegt rakstisku lūgumu vadītājam ar lūgumu pārskatīt attiecīgo vērtējumu. Tādā gadījumā izglītības iestādes vadītājs ar rīkojumu izveido apelācijas komisiju ne mazāk kā trīs pedagogu sastāvā, kas pārskata attiecīgo vērtējumu un sniedz rakstisku atzinumu vadītājam, kurš pieņem lēmumu par izglītojamā mācību snieguma vērtējuma apstiprināšanu.  Noteikumu projektā ir precizēta kārtība par izglītojamā iespējām viena mācību gada laikā apgūt divu klašu mācību priekšmetu (kursu) saturu. Ir noteikts, ka izglītojamam vispirms ir jāapliecina zināšanas par tās klases, kurā sākotnēji uzsāktas mācības, visos mācību priekšmetos (kursos) apgūto saturu visa mācību gada laikā, nokārtojot pārbaudījumus līdz attiecīgā mācību gada pirmā semestra beigām. Tikai pēc nokārtotajiem pārbaudījumiem, apliecinot, ka izglītojamais ir apguvis attiecīgā mācību gadā konkrētajā klasē plānoto sasniedzamo rezultātu, vadītājs ar rīkojumu nosaka, ka izglītojamais mācību gada otrajā semestrī ir tiesīgs apgūt nākamās klases visos mācību priekšmetos (kursos) noteikto saturu, nokārtojot pārbaudījumus. Minētos pārbaudījumus uzskata par nokārtotiem, ja 1.– 3. klases izglītojamais katra mācību priekšmeta pārbaudījumos noteiktajos sasniedzamajos rezultātos ir saņēmis vērtējumus, kas izteikti ar ne zemāku apguves līmeni kā “apguvis”, savukārt 4. – 8. un 10. – 11. klases izglītojamais katra mācību priekšmeta (kursa) pārbaudījumos noteiktajos sasniedzamajos rezultātos ir saņēmis vērtējumus, kas nav zemāki par sešām   ballēm. Ja tiek izpildīti šie nosacījumi, tad izglītības iestādes vadītājs ar rīkojumu nosaka, ka izglītojamais vienā mācību gadā ir apguvis divu klašu visu mācību priekšmetu (kursu) saturu.  Valsts izglītības informācijas sistēmas dati liecina, ka izglītojamo skaits, kuri apguva divu vai vairāku klašu mācību priekšmetu programmu 2019./2020. mācību gadā bija 26 izglītojamie, 2018./2019. mācību gadā - 42 izglītojamie, 2017./2018. mācību gadā - 54 izglītojamie, 2016./2017. mācību gadā - 78 izglītojamie un 2015./2016.mācību gadā - 145 izglītojamie.  Noteikumu projektā ir precizēta papildu mācību pasākumu un pēcpārbaudījumu kārtība, mainot noteikumos Nr. 591 noteikto divu nedēļu termiņu uz trīs nedēļu termiņu, piemērojot izglītības iestādes noteiktu grafiku, līdz ar to turpmāk nosakot iespējas organizēt papildu mācību pasākumus, kas var ilgt ne ilgāk kā līdz attiecīgā gada 10. augustam. Vadītājs lēmumu par izglītojamā, kurš kārtojis pēcpārbaudījumu, pārcelšanu nākamajā klasē pieņem ne vēlāk kā līdz attiecīgā gada 25. augustam.  Noteikumu projektā ir precizēta kārtība, kādā 1. – 3. klases izglītojamais tiek pārcelts nākamajā klasē. Izglītojamo pārceļ nākamajā klasē, ja mācību gada noslēgumā visos mācību priekšmetu noteiktajos sasniedzamajos rezultātos (izņemot mācību priekšmetus vai sasniedzamos rezultātus, no kuriem izglītojamais ir atbrīvots) ir saņemts vērtējums, izņemot gadījumu, ja pēc pedagoģiskās padomes ieteikuma izglītojamam ir noteikti papildu mācību pasākumi un pēc pēcpārbaudījumu norises rezultātiem ir saņemts pedagoģiskās padomes ieteikums par izglītojamā atstāšanu uz otru gadu tajā pašā klasē.  Papildu mācību pasākumi un pēcpārbaudījumi pēc mācību gada noslēguma 1. – 3. klases izglītojamam ir obligāti visos mācību priekšmetu noteiktajos sasniedzamajos rezultātos (izņemot mācību priekšmetus vai sasniedzamos rezultātus, no kuriem izglītojamais ir atbrīvots), par kuriem nav saņemts vērtējums vai par kuriem ir saņemts pedagoģiskās padomes ieteikums attiecībā uz izglītojamam nepieciešamajiem papildu mācību pasākumiem.  Vienlaikus tiek noteikts, ka papildu mācību pasākumi un pēcpārbaudījumi ir obligāti organizējami 4. – 8. klasē visos mācību priekšmetos (izņemot mācību priekšmetus, no kuriem izglītojamais ir atbrīvots), kuros izglītojamā mācību snieguma vērtējums mācību gada noslēgumā ir bijis zemāks par četrām ballēm vai nav saņemts mācību priekšmetu un mācību stundu plāna īstenošanas ietvaros.  Noteikumu projektā ir ietverta kārtība, kādā izglītojamo atskaita no speciālās pirmsskolas izglītības programmas, no vispārējās pamatizglītības programmas apguves un no vispārējās vidējās izglītības programmas apguves.  Noteikumu projektā ir precizēta norma, kas nosaka, ka izglītības iestāde izglītojamam, kurš mācību gada laikā izbrauc no valsts un turpina izglītības ieguvi citā valstī, izsniedz liecību vai izziņu par izglītības programmas daļēju apguvi. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, Valsts izglītības satura centrs un Izglītības kvalitātes valsts dienests. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķgrupa ir valsts, pašvaldību, valsts augstskolu vai citu juridisko vai fizisko personu dibinātas izglītības iestādes, pilngadīgi izglītojamie, nepilngadīgu izglītojamo vecāki un atbildīgās amatpersonas. Pēc Valsts izglītības informācijas sistēmas datiem uz 2020.gada 1.septembri valstī ir 688 vispārējās izglītības iestādes, 1. – 9.klasē izglītību iegūst 179 810 izglītojamie, 10 – 12.klasē – 36163 izglītojamie. |
| 2. | Tiesiskā regulējuma ietekme uz tautsaimniecību un administratīvo slogu | Projekta administratīvais slogs ir vērtējams kā nenozīmīgs. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projekta izstrādi 2019. gada 17. aprīļa, 25. oktobra un 13. decembra, 2020.gada 7. aprīļa, 21.septembra un 18. decembra ministrijas organizētajos republikas pilsētu un novadu izglītības pārvalžu vadītāju un izglītības speciālistu semināros par izglītības aktualitātēm tika informēti republikas pilsētu un novadu izglītības pārvalžu vadītāji (pārstāvji) un izglītības speciālisti. 2021.gada janvārī noteikumu projekta izstrādē tika aicināta iesaistīties “Latvijas mājmācības ģimeņu asociācija” un “Ģimeņu skolu apvienība”. |
| 2. | Sabiedrības līdzdalība projekta izstrādē | Šīs sadaļas 1. punktā minētajos semināros republikas pilsētu un novadu izglītības pārvalžu vadītāji (pārstāvji) un izglītības speciālisti tika informēti par noteikumu projekta izstrādi, kā arī lūgti sniegt priekšlikumus minēto noteikumu projektu izstrādei. 2020.gada 24. aprīlī notika tikšanās ar Tieslietu ministrijas, Ieslodzījuma vietu pārvaldes speciālistiem, kurā tika izskatīti priekšlikumi ieslodzīto izglītības ieguves iespēju uzlabošanai.  Noteikumu projekts publicēts ministrijas mājaslapā 2021. gada 12.aprīlī (pieejams: |
| 3. | Sabiedrības līdzdalības rezultāti | Šīs sadaļas 2. punktā minēto semināru un tikšanos rezultātā tika saņemti priekšlikumi, kuru izvērtēšanā piedalījās Izglītības kvalitātes valsts dienests un Valsts izglītības satura centrs. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pašvaldības, ministrija, Valsts izglītības satura centrs un Izglītības kvalitātes valsts dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmēs pārvaldes funkcijas un institucionālo struktūru.  Noteikumu projekta izpilde neprasa jaunu institūciju izveidi, esošu institūciju likvidāciju vai reorganizāciju, neietekmēs cilvēkresursus. |
| 3. | Cita informācija | Noteikumu projekts tiks īstenots valsts budžetā piešķirto finanšu līdzekļu ietvaros. |

Izglītības un zinātnes ministre I. Šuplinska

Vizē: Valsts sekretārs J.Volberts

Arkle 67047944

[olita.arkle@izm.gov.lv](mailto:olita.arkle@izm.gov.lv)

Seipule 67047995

[ilze.seipule@izm.gov.lv](mailto:ilze.seipule@izm.gov.lv)

Rudzīte 67047807

[ance.rudzite@izm.gov.lv](mailto:ance.rudzite@izm.gov.lv)

Platonovs 67507837

[maksims.platonovs@ikvd.gov.lv](mailto:maksims.platonovs@ikvd.gov.lv)

Jansone 67047973

[modra.jansone@izm.gov.lv](mailto:modra.jansone@izm.gov.lv)

Zeile 67814439

[liene.zeile@visc.gov.lv](mailto:liene.zeile@visc.gov.lv)